 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 **Kantonalna uprava civilne zaštite**

**KANTONALNI OPERATIVNI CENTAR**

Broj:17-40-1-27/22

Goražde, 28.01.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

Na području BPK Goražde u posljednja 24 sata zabilježeno je slijedeće:

Dana 27.01.2022.godine u ulici Salih Bega Kuljuha, došlo je do pojave požara na kontejneru za smeće. Odmah po dojavi u 22,53 sati jedno vatrogasno vozilo i dva vatrogasca izlaze na lice mjesta provode akciju gašenja požara i istu završavaju u 23,20 sati.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 26 pregleda. Pored toga izvršeno je i 5 prijema pacijenata koji su zadržani u Kantonalnoj bolnici Goražde radi daljeg liječenja..

 Vodastaji svih vodotokova na području BPK Goražde su stabilni, u granicama za ovo doba godine i nema nikakvih opasnosti od poplava.

 Nije zabilježena pojava novih, niti aktiviranja postojećih klizišta.

 Kada je riječ o vodosnadbjevanju na području BPK Goražde, u posljednja 24 sata nije bilo prekida u snadbjevanju stanovništva vodom.

 Prema informaciji Elektrodistribucije-poslovna jedinica Goražde u posljednja 24 sata nije bilo prekida u napajanju električnom energijom na području BPK-a Goražde. Zbog radova 28.01.2022.godine ( petak ) u vremenu od 10:00-13:00 sati na lokalitetu Rešetnica i Bujaci, planirana su isključenja električne energije.

 Prema informacijama koje smo dobili od Direkcije za ceste BPK Goražde, regionalni puteviR-448 Podkozara-Goražde-Hrenovica i R-448A Osanica-Ilovača-Prača su prohodni, zimske službe su na terenu, saobraćaj se odvija bez posebnih poteškoća. Zbog poledice na pojedinim dijelovima cesta uslijed izrazito niskih temperatura vozači se mole za oprez.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

|  |  |
| --- | --- |
| **Izvještaj za dan:** | 27.01.2022. |

* Zaključno sa 27.01.2022.godine, pod zdravstvenim nadzorom je 592 osobe sa područja BPK Goražde.
* Dana 27.01. bila su uzorkovanja materijala kod 82 osobe, 65 u Dom zdravlja Gorazde, 13 u Kantonalnoj bolnici Goražde, 2 Prača , 1 Atrijum i 1 Ustikolina.
* Završena su testiranja i prema rezultatima 37( **trideset sedam** ) osoba je pozitivno na COVID-19, iz Gorazda.
* U protekla 24 h oporavljene su 73 osobe od COVID -19.
* Zaključno sa 27.01. na području BPK 284 ( dvije stotine osamdeset četiri ) je aktivno zaraženih osoba koronavirusom (COVID-19), oporavljeno je ukupno 2973 osobe, a 115 osoba je preminulo (105 iz Goražda , 7 iz Ustikoline , 3 iz Prače).
* Trenutno je 27 osoba na bolničkom liječenju, 16 u Sarajevu i 10 Vanbolnički izolatorij Kantonalne bolnice Goražde/ 6 na kiseoničkoj potpori/ i 1 u Kantonalnoj Bolnici Gorazde.

**„A“ tim Federalne uprave civilne zaštite:**

 **Dana 27.01.2022.** godine po dojavi građanina u mjestu Žilići , Grad Goražde prijavljen je NUS. A tim FUCZ-e je po dojavi istog dana izašao na teren i ustanovio da se radio o minobacačkoj mini 60 mm osvjetljavajućoj. Navedeni NUS je preuzeo i postupio na propisani način.

**DOSTAVLJENO : DEŽURNI OPERATIVAC**

1. Premijerki Vlade BPK Goražde, Nedim Kurtovic

2. Direktoru KUCZ BPK Goražde i

3. a/a*.-*

*odHHHHJHHHhjsdkjkfekl*

Adresa: Ul. 1. Slavne višegradske brigade 2a, 73000 Goražde, BiH Tel: 038 224 027, Fax: 038 228 729, mail: kocbpk@gmail.com